Soliq solish maqsadida jismoniy shaxslarga xususiy mulk huquqida tegishli boʻlgan noturar koʻchmas mulk obyektlarining kadastr qiymatini hisoblash tartibi toʻgʻrisidagi nizomni tasdiqlash haqida
(resolution, 2025-12-16)

Oʻzbekiston Respublikasi Soliq kodeksiga muvofiq, shuningdek, soliq solish maqsadida jismoniy shaxslarga xususiy mulk huquqida tegishli boʻlgan noturar koʻchmas mulk obyektlarining kadastr qiymatini hisoblash maqsadida Vazirlar Mahkamasi qaror qiladi: 1. Soliq solish maqsadida jismoniy shaxslarga xususiy mulk huquqida tegishli boʻlgan noturar koʻchmas mulk obyektlarining kadastr qiymatini hisoblash tartibi toʻgʻrisidagi nizom 1-ilovaga muvofiq tasdiqlansin. 2. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi (keyingi oʻrinlarda “Davergeodezkadastr” qoʻmitasi deb ataladi) Qoraqalpogʻiston Respublikasi, viloyatlar va Toshkent shahar hokimliklari bilan birgalikda ushbu qarorga muvofiq, 2018-yil 1-oktabrga qadar jismoniy shaxslarga tegishli boʻlgan koʻchmas mulk obyektlarining kadastr qiymati qayta hisoblab chiqilishini taʼminlasin. 3. Belgilansinki: “Davergeodezkadastr” qoʻmitasi jismoniy shaxslarga tegishli boʻlgan koʻchmas mulk obyektlarining kadastr qiymati toʻgʻrisidagi maʼlumotlarni davlat soliq xizmati organlariga taqdim etguniga qadar jismoniy shaxslarning 2018-yilgi mulk soligʻi Oʻzbekiston Respublikasi Prezidentining “Oʻzbekiston Respublikasining 2018-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2017-yil 29-dekabrdagi PQ-3454-son qarorining 11-bandiga asosan 2017-yilda jismoniy shaxslarning hisob-kitob qilingan mulk soligʻi summasini 1,2 baravarga koʻpaytirish yoʻli bilan hisoblanadi; “Davergeodezkadastr” qoʻmitasi davlat soliq xizmati organlariga noturar koʻchmas mulk obyektlarining kadastr qiymatini taqdim etgandan soʻng jismoniy shaxslarning mulk soligʻi summasi belgilangan tartibda qayta hisoblanadi. Qoraqalpogʻiston Respublikasi, viloyatlar va Toshkent shahar yer tuzish va koʻchmas mulk kadastri davlat korxonalarining tuman (shahar) filiallari davlat soliq xizmati organlari bilan birgalikda ishlar yakunlari boʻyicha har yili koʻchmas mulk obyektlarini taqqoslaydi. 4. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimcha kiritilsin. 5. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov, Bosh vazir oʻrinbosari Z.T. Mirzayev va Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi raisi A.X. Abdullayev zimmasiga yuklansin. 1. Ushbu Nizom jismoniy shaxslar mulkiga solinadigan soliqni hisoblash maqsadida jismoniy shaxslarga tegishli boʻlgan noturar koʻchmas mulk obyektlarining kadastr qiymatini hisoblash tartibini belgilaydi. 2. Noturar koʻchmas mulk obyektlarining ushbu Nizomga muvofiq hisoblab chiqilgan kadastr qiymati (keyingi oʻrinlarda obyektning kadastr qiymati deb ataladi) faqat jismoniy shaxslarning mulk soligʻini hisoblash uchun qoʻllaniladi. 3. Obyektlarning kadastr qiymatini hisoblash ishlari Qoraqalpogʻiston Respublikasi, viloyatlar va Toshkent shahar yer tuzish va koʻchmas mulk kadastri davlat korxonalarining tuman (shahar) filiallari (keyingi oʻrinlarda “Davergeodezkadastr” qoʻmitasi organlari deb ataladi) tomonidan Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda amalga oshiriladi. 4. Koʻchmas mulk obyektlarining kadastr qiymatini hisoblash ishlarini “Davergeodezkadastr” qoʻmitasi nazorat qiladi. 5. Kadastr qiymati jismoniy shaxslarga xususiy mulk huquqida tegishli boʻlgan quyidagi noturar koʻchmas mulk obyektlari boʻyicha hisoblanadi: bino va inshootlar; kimoshdi savdolariga belgilangan tartibda qoʻyiladigan qurilishi tugallanmagan obyektlar; uy-joy fondiga kirmaydigan boshqa bino va inshootlar. 6. Quyidagi noturar koʻchmas mulk obyektlari uchun kadastr qiymati hisoblanmaydi: qurilayotgan, loyiha-smeta hujjatlarida belgilangan normativ muddat doirasida barpo etilayotgan, qurilishning normativ muddati belgilanmagan boʻlsa, qurilish boshlangan muddatdan buyon 24 oy ichida qurilishi tugallanmagan; belgilangan tartibda egasiz deb topilgan; mahalliy ijro etuvchi hokimiyati organlarining qarorlariga muvofiq foydalanish uchun yaroqsiz deb topilgan obyektlar. 7. Obyektlarning kadastr qiymati “Davergeodezkadastr” qoʻmitasi organlarida mavjud boʻlgan kadastr hujjatlari va xatlovdan oʻtkazish materiallari asosida hisoblab chiqiladi. 8. Jismoniy shaxslar tomonidan oʻzboshimchalik bilan qurilgan va foydalanilayotgan noturar koʻchmas mulk obyektlari kadastr qiymatining hisoblangani ushbu obyektlarga nisbatan mulk huquqi yuzaga kelishi uchun asos boʻlmaydi. 9. Obyektlarning kadastr qiymati quyidagicha hisoblanadi: noturar binolar va inshootlar tiklanish qiymatining yaxlitlangan koʻrsatkichlari toʻplamidan 1991-yilgi narxlar darajasida asosiy narxlarning tiklanish qiymati olinadi; tiklanish qiymatining miqdori Oʻzbekiston Respublikasi Milliy statistika qoʻmitasi tomonidan taqdim etilgan maʼlumotlar boʻyicha qurilish materiallari indeks narxlarining oʻtgan yilgi oʻzgarishlarini hisobga oladigan yillik indeks koeffitsiyentiga koʻpaytiriladi; Vazirlar Mahkamasining 2017-yil 30-dekabrdagi 1043-son qarori bilan tasdiqlangan Soliq solish maqsadida jismoniy shaxslarga tegishli boʻlgan koʻchmas mulk obyektlarining kadastr qiymatini hisoblash tartibi toʻgʻrisidagi nizomga muvofiq hududiy tuzatish koeffitsiyentlari va eskirish koeffitsiyenti qoʻllaniladi. 10. Jismoniy shaxslarga xususiy mulk huquqida tegishli boʻlgan noturar koʻchmas mulk obyektlarining kadastr qiymati uchun yagona funksional koʻrsatkich — noturar koʻchmas mulk obyekti umumiy maydonining kub metri belgilanadi. 11. Obyektlarning ushbu Nizomga muvofiq hisoblab chiqilgan kadastr qiymati bu obyektlarning kadastr qiymatini keyingi hisoblashgacha (qayta hisoblashgacha) oʻzgarishsiz qoladi. Koʻchmas mulk obyektlarida oʻzgarishlar boʻlgan taqdirda (rekonstruksiya qilinishi, qoʻshimcha imoratlar, obyektlar qurilishi va boshqalar), “Davergeodezkadastr” qoʻmitasi organlari tomonidan ushbu obyektlarning kadastr qiymati qayta hisoblanadi hamda davlat soliq xizmati organlariga qonunchilikda belgilangan muddatlarda tegishli maʼlumotlar taqdim etiladi. 12. “Davergeodezkadastr” qoʻmitasi obyektlarning kadastr qiymatini hisoblash natijalarini Oʻzbekiston Respublikasi Davlat soliq qoʻmitasiga oʻzaro axborot almashish orqali real vaqt rejimida taqdim etadi. 13. “Davergeodezkadastr” qoʻmitasi obyektlarning kadastr qiymatini hisoblash boʻyicha bajarilgan ishlar yakunlari haqida har yili axborot tayyorlaydi va uni 10-fevralgacha Oʻzbekiston Respublikasi Davlat soliq qoʻmitasiga kelishish uchun yuboradi. 14. Oʻzbekiston Respublikasi Davlat soliq qoʻmitasi obyektlarning kadastr qiymatini hisoblash boʻyicha bajarilgan ishlar yakunlari haqida taqdim etilgan axborotni uch kun muddatda kelishadi va “Davergeodezkadastr” qoʻmitasiga yuboradi. 15. “Davergeodezkadastr” qoʻmitasi obyektlarning kadastr qiymatini hisoblash boʻyicha bajarilgan ishlar yakunlari haqidagi axborotni Oʻzbekiston Respublikasi Davlat soliq qoʻmitasi bilan kelishgan holda, Oʻzbekiston Respublikasi Moliya vazirligiga 15-fevralgacha taqdim etadi. 16. Soliq solish maqsadida jismoniy shaxslarga tegishli koʻchmas mulk obyektlarining kadastr qiymatini hisoblash boʻyicha masalalarni koʻrib chiqishda yuzaga keladigan nizolar qonun hujjatlarda belgilangan tartibda hal etiladi va ular boʻyicha qarorlar qabul qilinadi. 17. Ushbu Nizomni buzganlikda aybdor boʻlgan shaxslar belgilangan tartibda javob beradilar. 1. Vazirlar Mahkamasining 2014-yil 7-yanvardagi 1-son qarori (Oʻzbekiston Respublikasi QT, 2014-y., 1-son, 1-modda) bilan tasdiqlangan Koʻchmas mulkka boʻlgan huquqlarni va u haqda tuzilgan bitimlarni davlat roʻyxatidan oʻtkazish tartibi toʻgʻrisidagi nizomga 2-ilovaning 22-ustunidagi “inventar” soʻzi “kadastr” soʻzi bilan almashtirilsin. 2. Vazirlar Mahkamasining “Soliq solish maqsadida jismoniy shaxslarga tegishli boʻlgan koʻchmas mulk obyektlarining kadastr qiymatini hisoblash tartibi toʻgʻrisidagi nizomni tasdiqlash haqida” 2017-yil 30-dekabrdagi 1043-son qarori (Oʻzbekiston Respublikasi QT, 2017-y., 12-son, 315-modda) nomiga, 1-bandining ikkinchi xatboshiga, qarorga 1 va 2-ilovalar nomiga “koʻchmas mulk obyektlarining”, soʻzlaridan keyin “turar joy fondining” soʻzlari qoʻshilsin. 1. Vazirlar Mahkamasining “Jismoniy shaxslarning mulki boʻlgan binolar va inshootlarni baholash, qayta baholash toʻgʻrisidagi nizomni tasdiqlash haqida” 1995-yil 29-dekabrdagi 478-son qarori (Oʻzbekiston Respublikasi QT, 1995-y., 12-son, 49-modda). 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Vazirlar Mahkamasining “Koʻchmas mulkka boʻlgan huquqlarni davlat roʻyxatidan oʻtkazish tartibini takomillashtirish toʻgʻrisida” 2014-yil 7-yanvardagi 1-son qarori)” 2014-yil 3-iyundagi 138-son qaroriga (Oʻzbekiston Respublikasi QT, 2014-y., 6-son, 56-modda) ilovaning 2-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yerlarni muhofaza qilish va ulardan oqilona foydalanish borasida nazoratni kuchaytirish, geodeziya va kartografiya faoliyatini takomillashtirish, davlat kadastrlari yuritishni tartibga solish chora-tadbirlari toʻgʻrisida” 2017-yil 31-maydagi PF-5065-son Farmoni va “Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi faoliyatini yanada takomillashtirish chora-tadbirlari toʻgʻrisida” 2017-yil 31-maydagi PQ-3024-son qarori)” 2017-yil 29-avgustdagi 679-son qaroriga (Oʻzbekiston Respublikasi QHT, 2017-y., 35-son, 931-modda) ilovaning 2-bandi.